C 264/4
BG
Официален вестник на Европейския съюз
27.7.2023 г.
7.
Ангажиране на всички съответни заинтересовани страни (частен сектор, НПО, определени общности и т.н.), които са особено изложени/уязвими и/или които притежават знания/ресурси/капацитет да осигурят необходимата информация и/или да приложат действията за адаптиране.
8.
Координиране и включване на няколко равнища, както хоризонтално (например между министерствата), така и вертикално (например с други нива на публичната администрация), при планирането и прилагането на действия за адаптиране.
9.
Непрекъснато наблюдение и оценка на прилагането на действия за адаптиране, които да обхващат процесите, както и въздействието и резултатите, и да бъдат подплатени с необходимите инструменти.
При инфраструктурата за наблюдение на резултатите от адаптирането може да съществуват значимо полезнои взаимодействие с ранното предупреждение.
Ключови стъпки по пътя на разработването или актуализирането на стратегии/планове за адаптиране Фигура 1 Общ преглед на подготвителните стъпки при разработването или актуализирането на стратегия/план за адаптиране
Източник: Европейска комисия Ключовите стъпки при разработването или актуализирането на стратегиите и плановете за адаптиране са обобщени на фигура 1, преди да бъдат по-подробно разгледани в разделите по-долу.
Стъпка 1: Създаване на институционална рамка за привличане на заинтересовани страни Стъпка 1 от насоките ще помогне за: — подготвяне на процеса за стратегии за адаптиране към изменението на климата; — изграждане на институционални рамки, в които са включени съответните заинтересовани страни; — включване на правителства на поднационално равнище; — мобилизиране на ресурси за адаптиране към изменението на климата;